Ne rekomendata por dividataj komputiloj
Ĉu vi forgesis vian pasvorton?
#000001
Ĉu vi forgesis vian pasvorton?
#000002
Aŭ ensaluti per ekstera retejo
#000003
Enhavas iujn ajn de miaj terminoj
#000004
Eblas aŭskulti ĉi tiun artikolon.
#000005
Ĉu vi scias, kiun oni opinias la plej bona piedpilkisto de la dudeka jarcento? Lia nomo estas Edson Arantes do Nascimento, kaj la Monda Asocio de Piedpilkado donis al li tiun titolon en 1999. Li ricevis preskaŭ tri kvaronojn el ĉiuj voĉdonoj!
#000006
Kial tiom da homoj konsideras lin tiel elstara piedpilkisto? Nu, li trifoje en sia vivo gajnis la mondan pokalon de piedpilkado por sia lando, Brazilo. La unuan fojon li estis nur 17-jara! Neniu alia faris tiom da goloj en sia kariero kiom faris Edson; li faris 1283 en 1363 matĉoj! La plej bonaj nuntempaj piedpilkistoj (Cristiano Ronaldo kaj Lionel Messi) faris nur po proksimume 700.
#000007
Vi supozeble tamen ne rekonas lian nomon. Kiel povas esti, ke la plej faman el ĉiuj piedpilkistoj vi ne konas? Nu, en Brazilo, kie naskiĝis Edson la 23-an de oktobro 1940, oni tre ofte ricevas karesnomon en sia junaĝo, kiun oni poste uzos dum la tuta vivo. Tio okazis al Edson, tiel ke neniu scias lian veran nomon: ĉiuj nomas lin Pelé!
#000008
En la jaro 1970, Pelé kaj Brazilo trian fojon gajnis la mondan pokalon, kaj oni nomis Pelé “La reĝo de piedpilkado”. Li verkis libron pri si mem kaj sia vivo, kaj en 1971 oni tradukis ĝin en Esperanton. La libro nomiĝas Mi estas Pelé.
#000009
En la libro oni povas legi mesaĝon pri Esperanto, kiun Pelé skribis en la portugala: “Esperanto estos tre utila al la sportistoj ĝenerale.”
#000010
Li aldonis, ke per Esperanto, la sportistoj pli proksimiĝos unu al la aliaj, kaj parolos kiel amikoj.
#000011
Estas mirinde, ĉu ne, ke la plej bona piedpilkisto de la lasta jarcento diris, ke li subtenas Esperanton! Ĉu vi povus imagi, kiel oni reagus, se Ronaldo aŭ Messi dirus la saman aferon hodiaŭ?
#000012
Tim Owen estas brita esperantisto, kiu verkis tiun ĉi artikoleton okaze de la 80-a naskiĝdatreveno de Pelé, ĉar li multe respektas lin kiel piedpilkiston kaj kiel homon.
#000013
el-stara: staranta alte super la aliaj membroj de grupo pro rimarkinda kvalito.
golo: poento en piedpilka ludo aŭ alia sporto, ricevita kiam ludanto sukcesas trafi la celon per la pilko.
#000014
jarcento: cent-jara periodo, ekzemple de la jaro 1900 ĝis 1999.
kares-nomo: nomo uzata ĉefe de familianoj kaj geamikoj, ekzemple Joĉjo anstataŭ Johano.
kariero: profesio, okupo; la progreso en la profesio.
matĉo: sportludo inter du homoj aŭ du grupoj de homoj.
pokalo: valora taso el multekosta metalo, donata kiel premio al la venkinto de sporta konkurso.
#000015
proksimume: ne precize, ĉirkaŭ, pli-malpli.
reagi: agi responde al ekstera afero.
sub-teni: helpi homon, asocion, projekton, politikon aŭ simile, por ke ĝi sukcesu.
titolo: aparta nomo donita al homo pro ties granda merito.
voĉ-dono: opinio (voĉo), kiun oni esprimas rilate al iu demando aŭ propono, por ke ĝi estu nombrata; papereto, sur kiu oni signas sian preferon, kiam oni elektas politikistojn.
#000016
Afiŝita 23an de oktobro, 2020
#000017
Mi dubas, ke Ronaldo aŭ Messi dirus ion similan... hehe
#000018
Erare, Pelé ne tri-foje gajnis la mondĉampionecon, sed du-foje. En 1962 kiam Brazilo venkis, li ne ludis pro vundo. Sed trafi golojn en du apartaj finalmatĉoj, disigitaj de 12 jaroj, estas unika atingo (1958 - du goloj - kaj 1970).
#000019
Li ja ludis en la turniro en 1962, kaj eĉ faris golon en la unua matĉo, kontraŭ Meksiko. Li ludis en la unuaj du matĉoj kaj dum la dua, li vundiĝis kaj ne plu povis ludi en la cetero de la turniro. Li ne ludis en la finalmatĉo kontraŭ Ĉeĥoslovakujo, sed li ludis dum la turniro, do li ja gajnis la mondan pokalon trifoje.
#000020
li ja gajnis la mondan pokalon trifoje.
#000021
Erare, Pelé ne tri-foje gajnis la mondĉampionecon, sed du-foje. En 1962 kiam Brazilo venkis, li ne ludis pro vundo.
#000022
Tiun medalon, kiun vi supozigas neekzistanta, oni povas vidi en la Nacia piedpilkada muzeo en Manĉestro, Britujo.
#000023
El la buŝo de la viro mem:
#000024
En 1962, mi ne vundiĝis per agreso: mi simple piedbatis la pilkon, kaj ĝi simple okazis. Kaj tio estis en ordo, ĉar venkis Brazilo; mi akceptis tion sen malfacilaĵo. Mi ricevis medalon ĉiaokaze, ĉar mi ludis en du matĉoj.
#000025
La tiamaj reguloj laŭ kiuj ricevis medalon nur tiuj, kiuj ludis en la finalo mem, ŝanĝiĝis poste, kaj Pelé, kune kun cento da aliaj ludantoj, ricevis sian, kaj FIFA agnoskis lin do la unua (kaj ĝis nun sola) ludanto, kiu trifoje venkis la mondan pokalon.
#000026
Mi rimarkas, ke ĉi tiu temo, piedpilkado, allogas multe pli da komentoj ol kutime! Evidente ni devus havi pli da artikoloj pri tiu temo.
#000027
Multaj homoj havas opiniojn pri piedpilkado!
#000028
Eblas afiŝi nun kaj registriĝi poste.
Se vi jam havas konton, ensalutu nun por afiŝi uzante ĝin.
#000029
Algluita kiel riĉa teksto. Alglui plat-tekste
#000030
Estas permesate nur 75 emoĝioj.
#000031
Via ligilo estas aŭtomate enkorpigita. Montri kiel ligilo
#000032
Via antaŭa enhavo estas reenmetita. Malplenigi redaktilon
#000033
Ne eblas rekte alglui bildojn. Alŝutu aŭ enmetu bildojn per URL.
#000034
Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondiĉojn por esti uzanto de la retejo.
#000035